CELEX: 32021D0596
Language: sl
Date: 2021-04-08 00:00:00
Title: Izvedbeni sklep Komisije (EU) 2021/596 z dne 8. aprila 2021 o spremembi Priloge II k Odločbi 2003/467/ES glede priznanja Hrvaške kot uradno proste bruceloze glede čred goveda (notificirano pod dokumentarno številko C(2021) 2260) (Besedilo velja za EGP)

14.4.2021   
               
               
                  SL
               
               
                  Uradni list Evropske unije
               
               
                  L 128/1
               
            
         IZVEDBENI SKLEP KOMISIJE (EU) 2021/596
         z dne 8. aprila 2021
         o spremembi Priloge II k Odločbi 2003/467/ES glede priznanja Hrvaške kot uradno proste bruceloze glede čred goveda
         
            
               (notificirano pod dokumentarno številko C(2021) 2260)
            
         
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive Sveta 64/432/EGS z dne 26. junija 1964 o problemih v zvezi z zdravstvenim varstvom živali, ki vplivajo na trgovino z govedom in prašiči znotraj Skupnosti (1), ter zlasti odstavka 7 Priloge A.II. k Direktivi,
         ob upoštevanju naslednjega:
         
                     (1)
                  
                  
                     Direktiva 64/432/EGS se uporablja za trgovino z govedom znotraj Unije. Določa pogoje, v skladu s katerimi se lahko država članica ali njene regije priznajo kot uradno proste bruceloze glede čred goveda.
                  
               
                     (2)
                  
                  
                     Člen 2(1) Odločbe Komisije 2003/467/ES (2) določa, da je treba države članice iz poglavja 1 Priloge II k Odločbi priznati kot uradno proste bruceloze glede čred goveda.
                  
               
                     (3)
                  
                  
                     Hrvaška je Komisiji predložila dokumentacijo, ki dokazuje, da celotno ozemlje navedene države članice izpolnjuje pogoje iz Direktive 64/432/EGS, da bi bila priznana kot uradno prosta bruceloze glede čred goveda.
                  
               
                     (4)
                  
                  
                     Po oceni navedene dokazne dokumentacije bi bilo treba Hrvaško priznati kot uradno prosto bruceloze glede čred goveda in jo ustrezno navesti v poglavju 1 Priloge II k Odločbi 2003/467/ES.
                  
               
                     (5)
                  
                  
                     Prilogo II k Odločbi 2003/467/ES bi bilo zato treba ustrezno spremeniti.
                  
               
                     (6)
                  
                  
                     Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJI SKLEP:
         
            Člen 1
            Priloga II k Odločbi 2003/467/ES se spremeni v skladu s Prilogo k temu sklepu.
         
         
            Člen 2
            Ta sklep je naslovljen na države članice.
         
         
            V Bruslju, 8. aprila 2021
            
               
                  Za Komisijo
               
               Stela KIRIAKIDES
               
                  članica Komisije
               
            
         
         
            (1)  UL 121, 29.7.1964, str. 1977/64.
         
            (2)  Odločba Komisije 2003/467/ES z dne 23. junija 2003 o uvedbi statusa nekaterih držav članic in regij držav članic, uradno prostih tuberkuloze, bruceloze in enzootske goveje levkoze glede čred goveda (UL L 156, 25.6.2003, str. 74).
      
      
         
            PRILOGA
            V poglavju 1 Priloge II k Odločbi 2003/467/ES se za vnosom za Francijo vstavi naslednji vnos za Hrvaško:
            
               
                           „HR
                        
                        
                           Hrvaška“